**Miikka "suNny" Kemppi** (s. 24. elokuuta 1994) on suomalainen elektronisen urheilun ammattilainen. Hän oli vuonna 2018 
HLTV:n arvion mukaan yksi maailman 20 parhaasta Counter-Strike: Global Offensive -pelaajasta. Kemppi on edustanut sveitsiläistä esports-organisaatiota TITANS (tunnettiin aiemmin nimellä GORILLAZ) huhtikuusta 2021 eteenpäin. TITANS-organisaatio ilmoitti Twitterissä 16.10.2022, että heidän CS:GO-kokoonpanonsa on myynnissä.

Ura
---

### Uran alku (2013)

Kempin ammattilaisura alkoi vuonna 2013, kun Kemppi liittyi TooMuchVideoGames-nimiseen joukkueeseen. Joukkue ehti pelata TMVG-nimen alla vajaat kaksi viikkoa, kunnes Suomen suurin elektronisen urheilun organisaatio ENCE eSports osti joukkueen. ENCE:ssä Kemppi kerkesi pelata vajaat 3 viikkoa kunnes hän lähti seurasta.*lähde?*

Kemppi oli ilman joukkuetta vajaan kuukauden verran kunnes liittyi Walla Walla Wasp Wackers -nimiseen joukkueeseen yhdessä Aleksi Jallin kanssa. Vajaat kaksi kuukautta myöhemmin ENCE eSports osti jälleen Kempin edustaman joukkueen itselleen.*lähde?*

### Major-karsinnat (2015-2016)

Helmikuussa 2015 Kemppi liittyi suomalaiseen Team Menacen joukkueeseen. Menacen joukkue kuitenkin hajosi kesäkuussa ja Kemppi liittyi ENCORE:n riveihin. Tunnettu saksalainen tietokonevälineiden valmistaja Roccat osti silloisen ENCORE:n itselleen. Syyskuussa Roccatin joukkue hajosi, vaikkei asiasta julkisesti tiedotettukaan. Kempillä oli kuitenkin voimassa oleva sopimus joukkueen kanssa, mutta pelasi siitä huolimatta pelasi Mixcat-nimisessä joukkueessa.*lähde?*

Mixcat voitti netissä pelatut karsintaottelut ja eteni Ruotsiin LAN-karsintoihin. LAN-karsintojen panoksena oli paikka pelintekijän Valven majorturnaukseen. Roccat toimi Mixcatin sponsorina Ruotsissa järjestetyssä tapahtumassa. Mixcat ei kuitenkaan pärjännyt ja sijoittui jaetuille sijoille 13-16.

### Täysipäiväiseksi ammattilaiseksi eteneminen (2016-2017)

Tammikuussa 2016 ENCE eSports paljasti uuden CS:GO -joukkueensa. Kemppi palasi tuolloin ENCE:n riveihin kuukausipalkkaisena ja oli täten myös ensimmäinen Suomessa pelaava CS:GO ammattilainen. Joukkue sai heti ympärilleen suuren fanijoukon ja joukkue ilmoitti tavoitteekseen olla maailman TOP20-joukkue.

Suurista odotuksista huolimatta ENCE:n saavutukset jäivät vähiin. Lokakuussa 2016 Kemppi saavutti uransa ensimmäisen ison kansainvälisen turnausvoiton kun Kempin edustama ENCE voitti yllättäen Jakartassa pidetyt epäviralliset MM-kisat.

Joulukuussa 2016 Kemppi kävi pelaamassa saksalaisen Penta eSportsin riveissä muutaman pelin. Kempin otteet vakuuttivat, ja tammikuussa Penta ilmoitti Kempin liittyvän saksalaisten riveihin. 

Kempin edustama Penta yllätti kaikki, kun joukkue alkoi yhtäkkiä menestymään joukkueen huonosta maineesta huolimatta. Toukokuussa Kempin edustama Penta saavutti ensimmäisen merkittävän turnausvoiton kun se voitti yllättäen Leicesterissä pidetyn ESEA Global Challengen josta voittajajoukkue tienasi 18 000 Yhdysvaltain dollaria (noin 15 200 euroa). Heti seuraavalla viikolla Kempin edustama Penta jatkoi yllätysvoittoja, kun se voitti Minor-turnausten nettikarsinnat. Kesäkuussa Penta voitti Farmskins Championship #1 -tapahtuman, josta joukkue tienasi 15 000 Yhdysvaltain dollaria (noin 12 700 euroa). Muutamaa päivää myöhemmin Kempin joukkue sijoittui toiseksi Bukarestissa pidetyssä Minor-turnauksessa. 2-sija tarkoitti, että Kempin edustama joukkue pääsi PGL Major Krakow 2017 karsintoihin. Karsinoissa Kempin joukkue jatkoi yllätysvoittojaan ja eteni Major-turnaukseen voittamalla 3 ottelua ja häviämällä yhden.

Majoreilla Pentan lento loppui kun joukkue hävisi kolme peliä ja voitti yhden tippuen jatkosta.

### Uusi alku Mousesportsilla ja siirto ENCE:en (2017-)

Elokuussa 2017 Pentan paikallisvastustaja, toinen saksalais­seura Mousesports ilmoitti ostaneensa Kempin Pentasta. Kyseessä oli Kempin uran suurin siirto. Joukkue menestyi vuoden 2018 erinomaisesti, sen voittaessa muun muassa ESL New York -turnauksen sekä kaksi StarSeries-kautta ollen korkeimmillaan maailmanlistan kolmas.

Kempillä oli sopimus seurassa vuoden 2019 loppupuolelle saakka, mutta vuoden 2019 vaihteessa Mousesportsin Counter Strike -joukkue hajosi. Kempin sanojen mukaan joukkue jouduttiin rakentamaan uudelleen. Maaliskuussa 2019 uusi joukkue paljastettiin, mutta Kemppi ei kuulunut siihen. Kempin siirtoa sekä ENCE:en että Cloud9:ään huhuttiin, mutta kumpikaan siirto ei varmistunut ja Kemppi jäi täten ilman aktiivista seuraa.

Kempin siirto ENCE:en varmistui lopulta elokuussa 2019. Kemppi korvaa joukkueessa Aleksi "Aleksib" Virolaisen.

### Lähtö Encestä ja uusi joukkue (2021–)

Kemppi penkitettiin yhteisymmärryksessä ENCE:n kanssa vuoden 2020 joulukuussa. Huhtikuussa 2021 hänen ilmoitettiin palaavan jälleen pelikentille uudessa kansainvälisessä kokoonpanossa, johon kuuluu myös suomalainen Jere "sergej" Salo.

Lähteet
-------

1. ↑  suNny - Miikka Kemppi - CS:GO Player Profile :: Esports Earnings *www.esportsearnings.com*. Viitattu 7.8.2023.
2. 1 2  Hartikainen, Nico: Miikka Kemppi nousi CS-pelaajien eliittilistalle – "Yhdessä kohtaa penkittäminen kävi mielessä" *Ilta-Sanomat*.  7.1.2019. Viitattu 9.4.2019.
3. ↑  HLTV - Organization housing MSL, oskar, suNny goes official as TITANS *hltv.org*.  1.8.2022. Viitattu 24.8.2022. englanniksi
4. 1 2  HLTV - suNny, flusha team up in new international roster *hltv.org*.  12.4.2021. Viitattu 24.8.2022. englanniksi
5. ↑  Miikka Kempistä tuli kauppa­tavaraa – joukkue julkistettiin alle kaksi kuukautta sitten. Digitoday 7.10.2022.
6. ↑  Hartikainen, Nico: allu & natu form a new team *HLTV.org*. Viitattu 9.4.2019. (englanniksi)
7. ↑  Hartikainen, Nico: SM-kultaa voittanut ENCE-pelaaja Miikka Kemppi: "Ei aliarvioida ketään vaan pelataan omaa peliä" *Ilta-Sanomat*.  6.8.2016. Viitattu 9.4.2019.
8. ↑  Savolainen, Jani: Suomi voitti Counter-Striken MM-kultaa: "Ei voi muuta sanoa kuin hattuu nostaa" *Iltalehti*.  10.10.2016. Viitattu 9.4.2019.
9. ↑  Hartikainen, Nico: Turnausvoitto puhtaalla pelillä – suomalaiskaksikolle täysi potti Britanniasta *Ilta-Sanomat*.  15.5.2017. Viitattu 9.4.2019.
10. ↑  mousesports welcomes suNny *mousesports*.  4.8.2017.  Arkistoitu 29.6.2019. Viitattu 9.4.2019. (englanniksi)
11. ↑  Tammilehto, Teemu: Miikka "suNny" Kemppi kävi läpi uransa suurimman pettymyksen – useampi huippujoukkue yrittänyt saada suomalaistähteä riveihinsä *Yle E-Urheilu*.  21.9.2018. Viitattu 9.4.2019.
12. ↑  Perämäki, Lassi: mousesportsin vahvuus tippuu kolmeen pelaajaan - Miikka "suNny" Kempin edustama organisaatio rakentaa Counter-Strike -joukkueensa uudelleen *Eurheilu.com*.  5.2.2019. Viitattu 9.4.2019.
13. 1 2  Virta, Iida: Mousesports julkisti uudistuneen CS-rosterinsa – Miikka "suNny" Kemppi putosi vaihtopenkille *Tilt.fi*.  15.3.2019. Viitattu 9.4.2019.
14. ↑  Perämäki, Lassi: Miikka "suNny" Kempin CS:GO-joukkueen Mousesportsin kokoonpano täydentyy – Kemppi pysyy toistaiseksi vaihtopenkillä *Eurheilu.com*.  15.3.2019. Viitattu 9.4.2019.
15. ↑  ENCE penkitti ja siirtolistasi tähtipelaajansa Miikka "suNny" Kempin *Yle Urheilu*. Viitattu 2.6.2021.
16. ↑  Tässä on Miikka Kempin uusi joukkue – mukana armeijaan alkuvuodesta lähtenyt Jere Salo *Ilta-Sanomat*.  12.4.2021. Viitattu 2.6.2021.